
DIRECŢIA CLĂDIRI TERENURI ŞI DOTĂRI DIVERSE  I EST 
Nr. SC2020-20512/04.09.2020
RAPORT DE SPECIALITATE
privind modificarea și completarea H.C.L. nr. 227 din 25.06.2020 –privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor


Având în vedere Referatul de aprobare  nr. SC2020-20512/04.09.2020 al Primarului Municipiului Timişoara şi Proiectul de Hotărâre privind modificarea și completarea H.C.L. nr. 227 din 25.06.2020 –privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor
Facem următoarele precizări:

Consiliul Local al Municipiului Timişoara, prin Hotărârea nr. 227/25.06.2020, a aprobat delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor și ca urmare s-a demarat procedura de achiziție a acestor servicii prin publicarea pe SEAP a documentelor de atribuire în cadrul procedurii licitație deschisă, în vederea atribuirii contractului.
Ca urmare a publicării anunțului, a fost depusă o contestație înregistrată la C.N.S.C. cu numărul 30710/30.07.2020 și ca urmare procedura de achiziție a fost suspendată până la soluționarea acestei contestații.

Prin Decizia nr. 1469/C1/1536 din 25.08.2020, a Consiliului Național de Soluționare a Contestațiilor, a fost admisă în parte contestația și ca urmare am fost obligați ca în termen de 10 zile de la comunicare să se remedieze documentația de atribuire conform motivării din prezenta decizie. 

Ca urmare a acestui fapt, a fost reanalizată întreaga documentație aprobată prin H.C.L.M.T. nr.227/25.06.2020 și s-a procedat la modificarea Anexei nr.3, Anexei nr.4, Anexei nr.5 și Anexei nr.6 în conformitate cu cele dispuse in Decizia C.N.S.C. nr. 1469/C1/1536 din 25.08.2020, precum și completarea cu Anexa nr.7. Precizăm că celelalte dispoziții ale H.C.L.M.T. nr.227/25.06.2020 rămân neschimbate.
Având în vedere cele arătate  mai sus, propunem aprobarea modificării și completarii H.C.L. nr. 227 din 25.06.2020 –privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor, respectiv modificarea Anexei nr.3, Anexei nr.4, Anexei nr.5 și Anexei nr.6 la Hotărârea Consiliului Local a Municipiului Timișoara nr. 227/25.06.2020, în concordanță cu Decizia nr. 1469/C1/1536 din 25.08.2020, a Consiliului Național de Soluționare a Contestațiilor, conform Anexei nr.3, Anexei nr.4, Anexei nr.5 și Anexei nr.6, care fac parte integrantă din prezenta hotărâre, precum și completarea acesteia cu Anexa nr.7, care vor face parte integrantă din prezenta hotărâre.
             Având în vedere Decizia nr. 1469/C1/1536 din 25.08.2020, a Consiliului Național de Soluționare a Contestațiilor, apreciem că proiectul de hotărâre privind modificarea și completarea H.C.L. nr. 227 din 25.06.2020 –privind delegarea de gestiune prin concesionare a serviciului public privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor și Cimitirul Stuparilor, întruneşte condiţiile pentru a fi supus dezbaterii Consiliului Local al Municipiului Timişoara.

